
Евразия Өкмөттөр аралык кеңешинин «Евразия кайра камсыздандыруу компаниясын түзүү маселелерине көмөктөшүү жөнүндө» тескемесинин долбоору тууралуу 

Евразия экономикалык комиссиясынын Кеңеши чечти:
1. Евразия өкмөттөр аралык кеңешинин «Евразия кайра камсыздандыруу компаниясын түзүү маселелерине көмөктөшүү жөнүндө» тескемесинин долбоору жактырылсын (тиркелет) жана Евразия өкмөттөр аралык кеңешинин кароосуна сунушталсын.
2. Ушул чечим расмий жарыяланган датадан тартып 10 календарлык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан

Евразия кайра камсыздандыруу компаниясын түзүү маселелерине көмөктөшүү жөнүндө


Евразия экономикалык бирлиги жөнүндө 2014-жылдын 29-майындагы Келишимдин 41-беренесине ылайык жана Евразия кайра камсыздандыруу компаниясын түзүү жөнүндө макулдашууга кол коюлганын эске алып: 
1. Евразия экономикалык комиссиясы Евразия кайра камсыздандыруу компаниясынын башкаруу органдары тарабынан бекитилген жана анын ишин баштоо үчүн зарыл болгон документтерди даярдоо боюнча юридикалык кызмат көрсөтүүлөрдү жана Евразия кайра камсыздандыруу компаниясын эл аралык финансылык уюм катары каттоо боюнча кызмат көрсөтүүлөрдү Евразия экономикалык бирлигинин бюджетинин каражаттарынын эсебинен 
2022-2023-жылдарда 5 млн россиялык рубль өлчөмүндө каржылоону кошкондо Евразия кайра камсыздандыруу компаниясын түзүү маселелеринде көмөк көрсөтүүнү камсыз кылсын.
2. Ушул тескеме Евразия экономикалык бирлигинин расмий сайтында жарыяланган датадан тартып күчүнө кирет.

Евразия өкмөттөр аралык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан




